Source: http://www.avocatnet.ro/content/articles/id_26899/Restituirea-taxei-de-poluare-ii-pune-pe-contribuabili-fata-in-fata-cu-Fiscul-Cine-va-avea-castig-de-cauza.html
Timestamp: 2014-03-10 17:13:43+00:00

Document:
Decizie ICCJ: Restituirea taxei de poluare ii pune pe contribuabili fata in fata cu Fiscul. Cine va avea castig de cauza?
Comunitatea are 313.066 de membri si 5.780 de consultanti inregistrati care au contribuit cu 1.983.695 mesaje in forum.
10 Martie 2014 I 201 I +35
10 Martie 2014 I 9 I +11
UPDATE Interviurile pentru ocuparea posturilor de inspector antifrauda fiscala incep lu... 10 Martie 2014 201 +35
Reminder Parintii isi pot inscrie copiii in clasa pregatitoare pana vineri. Ce acte sunt ... 10 Martie 2014 1 +9
Reminder De astazi, tinerii pot accesa din nou credite nerambursabile de pana la 10.000 e... 10 Martie 2014 9 +11
Cum se declara impozitul pe profit pentru 2013? 10 Martie 2014 3 +6
Ce mai citim: Femeie nu te nasti, ci devii 9 Martie 2014 6 +5
Decizie ICCJ	Restituirea taxei de poluare ii pune pe contribuabili fata in fata cu Fiscul. Cine va avea castig de cauza? 25 Noiembrie 2011
Roxana Neagu Vezi cele 37 comentarii!
O decizie recenta a Inaltei Curti de Casatie si Justitie stabileste ca cei care au platit taxa de poluare pot solicita restituirea ei direct la organul fiscal care a instituit obligatia de plata. In cazul in care organul fiscal refuza sa ii restituie banii, contribuabilul se poate adresa instantei.
Potrivit deciziei ICCJ, instanta poate hotari restituirea taxei si fara ca reclamantul sa fi parcurs initial procedura de contestatie a deciziei de calcul emisa de organul fiscal.
Inainte ca ICCJ sa se pronunte, practica la nivelul instantelor era una neunitara. Pe de-o parte existau instante care considerau ca actiunea de restituire a taxei pe poluare este admisibila, fara a fi necesara contestarea a deciziei de plata a taxei de poluare emisa de organul fiscal. Insa, existau si instante care respingeau din start actiunile privind restituirea taxei pe poluare, argumentand ca o persoana nemultumita de modul de calcul sau de insasi aplicarea acestei taxe are obligatia de a formula, in prealabil, contestatie. Daca aceasta procedura nu era parcursa, cererea de restituire era considerata inadmisibila.
Tocmai din cauza acestor moduri diferite de a aplica legea, Procurorul General al Romaniei a formulat, in luna mai, un recurs in interesul legii prin care solicita ICCJ sa se ponunte in aceasta chestiune si sa decida care este, de fapt, aplicarea corecta a legii.
Ce prevedea recursul
Procurorul general constata ca, in practica judiciara nu exista un punct de vedere unitar cu privire la admisibilitatea sau inadmisibilitatea actiunii de restituire a taxei de poluare in conditiile in care reclamantul nu a facut dovada parcurgerii procedurii prealabile, prevazuta de art. 7 din Ordonanta de Urgenta a Guvernului nr. 50/2008. Acest articol statueaza ca stabilirea, verificarea, colectarea si executarea silita, inclusiv solutionarea contestatiilor privind taxa datorata de catre contribuabili se realizeaza de catre autoritatea fiscala competenta, potrivit prevederilor Codului de procedura fiscala.
Unele instante considerau ca actiunea de restituire a taxei pe poluare este admisibila, fara a fi necesara parcurgerea procedurii prealabile prevazute de art. 205 – 209 din Codul de procedura fiscala (procedura de contestatie).
In motivare s-a aratat ca textul art. 7 din Ordonanta de Urgenta a Guvernului nr. 50/2008 este doar o norma de trimitere, astfel ca nu se poate sustine ca in aplicarea acestei norme devine obligatorie parcurgerea procedurii administrativ fiscale prealabile.
Alte instante, dimpotriva au respins actiunile privind restituirea taxei pe poluare, retinand faptul ca persoana nemultumita de modul de calcul sau de insasi aplicarea acestei taxe are obligatia de a formula, in prealabil, contestatie, iar in lipsa dovezii exercitarii procedurii prealabile prevazute de actul normativ invocat, cererea de restituire este inadmisibila. Procurorul general considera ca aceasta interpretare este cea corecta. In opinia procurorului general, daca s-ar admite altfel, ar insemna ca persoana care se pretinde vatamata, intr-un drept al sau ori intr-un interes legitim, sa ocoleasca procedura speciala de contestare a actului administrativ unilateral si sa supuna judecatii, in mod direct, legalitatea acestuia, in cadrul unei alte proceduri, decat cea prevazuta de legiuitor, ceea ce nu ar putea fi admis.
Astfel, din coroborarea prevederilor legale invocate, procurorul general considera ca este obligatorie parcurgerea procedurii administrative prealabile, anterior sesizarii instantei de judecata (art. 7 din Legea nr. 554/2004)
Asadar, in opinia procurorului general, aplicarea corecta a legii insemna ca, pentru restituirea taxei pe poluare, se impune intai contestarea deciziei prin care organul fiscal competent a procedat la calcularea acesteia.
Ce a decis ICCJ
Inalta Curte de Casatie si Justitie, insa, a respins punctul de vedere al pocurorului general. Inalta Curte a decis, in sedinta din 14 octombrie 2011, ca "procedura de contestare prevazuta de art.7 din Ordonanta de Urgenta a Guvernului nr.50/2008 raportat la art.205 - 218 din Codul de procedura fiscala nu se aplica in cazul cererilor de restituire a taxei de poluare intemeiate pe dispozitiile art.117 alin.1 lit.d din acelasi cod". (Articolul 117 din Codul de procedura fiscala, mentionat de Inalta Curte, se refera la cum pot fi restituite anumite sume platite de contribuabil - n.red.)
Ce inseamna asta? Avocatul Felix Tudoriu a explicat pentru AvocatNet.ro " Curtea a interpretat dispozitiile legale in sensul ca in situatia in care un cetatean solicita restituirea taxei de poluare deja platite, acesta nu este tinut sa faca o contestatie impotriva documentul prin care i s-a stabilit obligatia de plata a acestei taxe si cuantumul ei, ci este suficient sa faca o cerere de restituire a acestor sume (desigur insotita de dovezile necesare), iar daca raspunsul este negativ se poate adresa instantei".
Cum te ajuta aceasta decizie a ICCJ?
La inceputul lunii aprilie a acestui an, Curtea de Justitie a UE a decis ca taxa de prima inmatriculare incalca legislatia Uniunii Europene intrucat produce un dezavantaj la vanzarea masinilor second-hand din alte state pe teritoriul Romaniei. Ministrul mediului, Laszlo Borbely, a precizat ca hotararea Curtii Europene de Justitie se refera la discriminarea indirecta pe care a creat-o prima varianta a OUG nr. 50/2008, in conditiile in care masinile inmatriculate inainte de 1 ianuarie 2007 nu plateau taxa de poluare, ci numai masinile aduse din strainatate.
Asadar, cei care au platit taxa de prima inmatriculare, conform primei variante a OUG nr. 50/2008, au dreptul sa isi primeasca banii inapoi (ti-am spus noi cum sa procedezi AICI si AICI).
Insa, potrivit Procurorului General al Romaniei, inainte de a putea merge in instanta, reclamantii ar fi trebuit sa conteste actul administrativ fiscal prin care se impunea plata taxei auto. Ori, potrivit prevederilor din Codul de procedura fiscala, contestatia se poate depune in 30 zile de la comunicarea deciziei Fiscului. Daca ICCJ ar fi fost de acord cu opinia Procurorului, ar fi insemnat ca cererile depuse de contribuabilii care au platit taxa de poluare conform cu prima varianta a OUG 50/2008 (declarata contrara legislatiei comunitare) erau din start supuse esecului pentru ca acesti reclamanti nu mai aveau cum sa conteste un act administrativ comunicat de Fisc in 2008 (contestatia se face in 30 de zile, dupa cum precizeaza Codul de procedura fiscala). Asadar, cererile acestor oameni nu putea fi nici macar admise in instanta.
Totusi, ICCJ a respins opinia Procurorului si a stabilit ca pentru restituirea banilor din taxa auto nu este nevoie ca reclamantul sa fi facut contestatie la decizia comunicata de Fisc. Ceea ce inseamna ca cererile de restituire a taxei de poluare pot fi admise in instanta fara dovada ca s-a parcurs si procedura contestatiei, urmand ca instanta sa stabileasca daca acel contribuabil isi va primi sau nu banii inapoi.
Cum iti recuperezi banii din taxa auto
AvocatNet.ro a explicat intr-un articol din luna iunie care sunt pasii pe care trebuie sa ii parcurgeti ca sa va recuperati banii din taxa auto, daca faceti parte dintre cei care au platit taxa de prima inmatriculare conform primei variante a OUG nr. 50/2008 (varianta care a fost declarata contrara dreptului comunitar). Astfel, primul pas pe care trebuie sa il faceti este sa solicitati la Directia Generala de Finante Publice Judetene restituirea taxei de poluare pe care ati achitat-o, motivand ca taxa este contrara dreptului comunitar.
Avocatul Felix Tudoriu a explicat pentru AvocatNet.ro ca “cererea se face conform regulei generale din art 117 Codul de procedura fiscala care reglementeaza posibilitatea restituirii taxelor si impozitelor, deoarece autoritatile romane, cel putin pana in prezent, nu au emis vreo norma care sa prevada procedurile administrative de solutionare a acestei situatii speciale”.
Documentele care trebuie anexate cererii de restituire sunt, potrivit avocatului:
cartea de identitate a vehiculului,
certificatul de inmatriculare al acestuia,
documentul doveditor al platii taxei.
Totusi, avand in vedere ca nu exista norme speciale pentru aceasta situatie, Felix Tudoriu avertizeaza ca este posibil ca autoritatile sesizate cu astfel de cereri sa creeze practici neunitare sau sa ceara si alte acte decat cele descrise mai sus.
Avocatul a precizat ca Directia Generala de Finante Publice trebuie sa raspunda in 45 de zile la solicitarea de restituire a taxei.
“Exista multe opinii care au indicat un termen de 30 de zile, insa cred ca au neglijat ca in Codul de procedura fiscala exista un termen special care deroga de la termenul general de 30 de zile impus de obicei autoritatilor publice pentru a raspunde”, a mai precizat Felix Tudoriu.
In cazul in care raspunsul organului fiscal este unul negativ, trebuie sa va adresati instantei cu o cerere de chemare in judecata a Directiei de Finante Publice. Cererea se depune la Sectia Comerciala si de Contencios Administrativ si Fiscal a Tribunalului in raza caruia aveti domiciliul si trebuie insotita de dovada cererii pe care ati facut-o la organul fiscal, precum si de raspunsul primit de la acesta.
“Termenul pentru a actiona in justitie este de 6 luni de la data raspunsului negativ sau de la data expirarii termenului in care autoritatea publica trebuia sa raspunda”, a subliniat avocatul contactat de AvocatNet.ro.
Potrivit avocatului Felix Tudoriu, singurele costuri pe care trebuie sa le suportati sunt taxa judiciara si timbrul judiciar deoarece in fata autoritatilor fiscale procedura este gratuita.
Astfel, taxa judiciara este de 4 lei plus 10% din suma solicitata, dar nu mai mult de 39 lei. La aceasta se adauga timbrul judiciar a carui valoare poate varia in functie de suma solicitata, dar nu poate fi mai mare de 5,30 lei.
Procedura nu difera prea mult daca autoturismul este achizitionat in leasing. Singura diferenta este ca, pentru a face toate demersurile necesare, aveti nevoie de o imputernicire notariala de la compania de leasing, care, in acte, este proprietarul de drept al masinii, in timp ce dumneavoastra sunteti doar beneficiarul contractului de leasing si utilizatorul autoturismului.
Avocatul Felix Tudoriu a explicat ca ar trebui sa faceti o cerere la compania de leasing prin care sa solicitati sa va acorde imputernicirea pentru a putea incepe procedurile de recuperare a taxei auto, considerata contrara legislatiei UE de magistratii europeni. De asemenea, avocatul mai mentioneaza ca ar trebui sa solicitati si ca sumele pe care le-ati putea obtine ca restituire de taxa sa fie recunoscute ca apartinand beneficiarului contractului de leasing, adica dumneavoastra.
“Important este ca sa existe colaborare cu finantatorul care sa acorde imputernicire notariala necesara beneficiarului pentru a face toate demersurile, beneficiarul fiind in fapt platitorul efectiv al acestei taxe”, a subliniat pentru AvocatNet.ro, Felix Tudoriu.
Totusi, avocatul atrage atentia ca unele companii finantatoare au acordat diverse promotii clientilor lor, printre care si aceea ca nu au mai cerut taxa de poluare de la beneficiarul contractului de leasing, platind din bani proprii aceasta taxa.
“In acest caz desigur nu se mai pune problema ca aceasta taxa sa fie restituita beneficiarului de leasing”, explica Felix Tudoriu
Dupa ce ati obtinut imputernicirea notariala de la compania de leasing, procedura prin care va puteti recupera taxa auto este cea descrisa mai sus.
Vezi cele 37 comentarii!
COMENTARII ARTICOL (37) Utilizator
Ati atins limita de comentarii pentru intervalul de timp(2 comentarii la 5 minute).Veti putea comenta in +1
mihai (utilizator neinregistrat)
masinile noi inmatriculate in 2008 in mai care sa platit taxa de prima inmatriculare se mai restituie taxa?
sgs (utilizator neinregistrat)
http://www.avocatnet.ro/ima... Utilizator
bardanmitica (utilizator neinregistrat)
nu se plateste dar vedeti ce ve asteapta ca suntem an romanieanu radeti mai antai savedem daca nemai da bani anapoihttp://www.avocatnet.ro/ima... Utilizator
adrianabm (utilizator neinregistrat)
in urma sesizarii tribunalului, dupa un an de zile, azi am primit o instiintare prin care mi se comunica un raspuns favorabil cu privire la inaintarea cererii, citez ''admitea actiune formulata de reclamanta....dispune anularea deciziei de calcul nr...obliga paratele sa restituie reclamantului suma de...cu dobanda legala aferenta..'' Dar totusi nu stiu care ar fi pasul urmator.....
Daniel (utilizator neinregistrat)
Poti sa ne ajuti si pe noi cu sentinta pe care ai primit-o de la Tribunal? Daca da astept un raspuns sub forma de comm. pe acest site. Merci!
mona (utilizator neinregistrat)
sa inteleg ca din 2012 nu se mai plateste taxa???
am cumparat o utilitara din olanda in februarie 2011 am achitat taxa de poluare si am facut contestatie si cerere de restituire a taxei la DGFP -Olt .Am primis raspuns prin posta ca mi sa respins contestatia si cererea de restituire a taxei auto.......Ce trebuie sa fac in continuare ?
ionel stefan TIMISOARA (utilizator neinregistrat)
ADRESEAZA-TE LA INSTNTA DE CARE APARTII SI VEI DESCHIDE UN PROCES TE COSTA 39 LEI TAXA JUDICIARA PLUS UN TIMBRU JUDICIAR DE MAX 5 LEI SI VEI PRIMI UN TERMEN +0
ContSters50658
Pentru ROXANA NEAGU!
Am postat ieri un mesaj pe acest forum, legat de acest subiect...si observ ca nu mai este!?
dumitrugales
ce se intampla cu masinile inmatriculate in 2006 si vandute in 2011 inainte de promulgarea legii noi?la revanzare se plateste taxa de poluare?
Mihai BN (utilizator neinregistrat)
Asta sper ca e o intrebare retorica. Cum ar putea sa se aplice o lege care nu e intrata in vigoare?Logic ca nu se plateste taxa.
cristinalauraconst
si pe mine ma intereseaza raspunsul la intrebarea lui almin.
In plus ... imputernicirea notariala de la firma de leasing este ceva special? Eu am obtinut o imputernicire prin care firma de leasing spune ca eu ii voi reprezenta ion toate demersurile pentru recuperarea taxei de poluare si est doar semnata si stampilata de firma de leasing. Mai trebuie ceva pe acea foaie? de la un notar?
mu;ltumesc pentru raspuns
567 (utilizator neinregistrat)
moarte politicienilor
Ancuta1204
pana la urma care e termenul de prescriptie? 3 sau 5 ani???????
f.n (utilizator neinregistrat)
5 ani, art.135 OG 92/2003:
ovi (utilizator neinregistrat)
tara lui pacalici
prtitele legii (utilizator neinregistrat)
--Procurorul general constata ca, in practica judiciara nu exista un punct de vedere unitar cu privire la admisibilitatea sau inadmisibilitatea actiunii de restituire a taxei de poluare-
--Unele instante considerau ca actiunea de restituire a taxei pe poluare este admisibila,
--Alte instante, dimpotriva au respins actiunile privind restituirea taxei pe poluare.
Legea nu e clara, nu e una pentru toti? Daca e interpretabila...
...cum sa mai aiba romanul incredere in justitie (art. din 23.11) ???!!!
avocatul felix tudoriu trebuie sa stie ca firma de leasing da intr-adevar o imputernicire, insa nu este vorba de una notariala, ci de una simpla (datata, semnata si stampilata)
felix (utilizator neinregistrat)
Reprezentarea in instanta se face cu imputernicire sub semnatura legalizata. Actul sub semnatura legalizata nu este totuna cu actul autentic, dar, pentru cine nu este interesat de un curs despre teoria actului autentic si semnatura legalizata, din ratiuni practice, recomandarea de a se duce la notar pentru imputernicire este cat se poate de corecta. Ca sa nu mai vorbim ca cel interesat nu cred ca va avea nervi sa explice astfel de deosebiri unui functionar de la fisc care vrea imputernicire autentica, ca asa stie el.
Penibili si alba neagra !
Acesta este expresia care poate caracteriza simplist pe actorii principali in aceasta situatie:
1.	Procurorul general – cand isi da demisia pentru asemenea atitudine infantila? Asemenea personaj face dreptate in Romania? Acesta joaca alba neagra cu problemele cetatenilor!
2.	Instantele prin atitudini contrare dar paralele – in situatii identice solutii contrare!
3.	ICCJ care impune un demers birocratic – cererea sau contestatia la Administratia financiara.
4.	Legislativul cu legi care se contrazic sau deruteaza – exemplu 30 zile sau 45 pentru un raspuns.
5.	Administratiile financiare care nu restituie direct banii ci prin alt act birocratic, actiunea in instante.
6.	Presedintele Basescu care sustine ca deciziile din instante nu trebuiesc respectate – apropo de bani.
7.	... si sigur nu ultimii pe lista, Noi, parte manipulabila, ca suportam asemenea situatii!
Ma comnsoleaza ideea ca in Matematica si in Inginerie – unde se preda logica in facultati – nu exista asemenea personaje penibile ca in cazurile prezentate!
Unde esti tu Tepes doamne �? ?
rotsin (utilizator neinregistrat)
,, Avocatul a precizat ca Directia Generala de Finante Publice trebuie sa raspunda in 45 de zile la solicitarea de restituire a taxei. "
sigur trebuie sa te adresezi DGFP ? AFP-ul este cel in cauza care a incasat banii !
fefe (utilizator neinregistrat)
De regula, aprobarea de restituire de taxe o dau Direc??iile Generale. Totu?�i, da, trebuie asumat că lucrurile ??n această problemă nu sunt foarte clare ?�i pot sa apara ?�i alte interpretări
miki (utilizator neinregistrat)
eu am platit taxa de poluare in octombrie
anonim (utilizator neinregistrat)
cererea o adresezi agentiei,cea care a incasat banii
sfatul meu este sa te judeci in contradictoriu cu ambii,atat directia cat si agentia
Termenul de prescriptie pt recuperarea taxei care este? pt ca unii vorbesc de 3 ani pe cand altii vorbesc de un termen special de 5 ani? chiar as dori un raspuns pt a sti daca mi se va respinge actiunea ca prescrisa...
Termenul este tot de 5 ani:
Codul de procedură fiscală*
Articolul 135 - Prescrip??ia dreptului de a cere compensarea sau restituirea
Dreptul contribuabililor de a cere compensarea sau restituirea crean??elor fiscale se prescrie ??n termen de 5 ani de la data de 1 ianuarie a anului următor celui ??n care a luat na?�tere dreptul la compensare sau restituire.
* http://static.anaf.ro/stati... +0
este 3 ani... 5 ani are fiscul termen de prescriptie sa recupereze banii de la noi
sorynvl@yahoo.co.uk (utilizator neinregistrat)
sunt din Rm Valcea. caut un avocat bun care sa imi recupereze taxa platita in urma cu 2 ani.aprox 800 Euro
eu (utilizator neinregistrat)
si daca refuza restituirea si mergi la instanta nu este la fel ca si pana acum?
IonPopescu-B
Cred ca ar fi util sa amintiti si data de la (pana la )care calculul taxei s-a facut potrivit legii atacate. Se intelege ca doar o parte a celor care au achitat taxa pot cere restituirea,conform deciziei ICCJ.
S-auzim de bine. Utilizator
little things (utilizator neinregistrat)
Ref sectia "Cum te ajuta aceasta decizie a ICCJ?"
"Cumparat in leasing" este un paradox (leasing=inchiriat). Cum ar suna "cumparat prin inchiriere"?
Cateodata obiectul in leasing, dupa o perioada, poate fi cumparat platind doar valoarea reziduala, care datorita utilizarii obiectului este de obicei mai mica decat valoare initiala. Transferul proprietatii se face in acel moment, pana atunci cel ce utilizeaza obiectul este doar cel ce inchiriaza fara drept de proprietate (de exemplu nu poate vinde obiectul).
Cat despre procedura, este mai usor sa te impaci/intelegi cu cel care te prejudiciaza ilegal, decat sa mergi direct in instanta. Contestatia are sens.
am un logan produs, cumparat si inmatriculat in noiembrie 2007.
ce pot face in vederea restituirii taxei de prima inmatriculare?
Din pacate nu prea mai poti face nimic.Deciziile Curtii de Justitie Europene se refera doar la taxa pe poluare instituita prin OUG nr 50/2008, iar taxa pe care ai platit-o intra sub incidenta altui act normativ, respectiv o modificare a Codului Fiscal la acea vreme.
tabarles (utilizator neinregistrat)
Sunt unele pareri conform carora s-ar putea recupera taxa auto si dupa trecerea termenului de 30 de zile de la emiterea deciziei de impunere.
am un loganprodus, cumparat si inmatriculat in noiembrie 2007.
DAN (utilizator neinregistrat)
CAT CASTA LA UN AVOCAT SA RECUPEREZ TAXA AUT

References: ICCJ	
 ICCJ 
 ICCJ 
 ICCJ

 ICCJ 
 ICCJ 
	ICCJ 

Articolul 135